दान की सेवा प्रत्येक जरूरतमंदों के लिए: लालजीभाई
बांसवाड़ा| गंगानदी सफाई अभियान के लिए प्रधानमंत्री नरेंद्र मोदी का सूट 4 करोड़ 31 लाख 31 हजार 311 रुपए में खरीदने वाले सूरत निवासी हीरा व्यापारी लालजीभाई पटेल का कहना है कि दान की सेवा प्रत्येक जरुरतमंद के लिए होनी चाहिए। दान की सेवा में किसी भी प्रकार का भेदभाव नहीं होना चाहिए। प्रधानमंत्री नरेंद्र मोदी का सूट खरीदने के मामले में उन्होंने बताया कि सूट की नीलामी होने की सूचना के पहले दिन उन्हें जानकारी नहीं थी। तब सूट की कीमत सवा करोड़ थी।
जब मैंने देखा कि गंगा की सफाई अभियान में इस राशि को काम में लिया जाना है, तो मैंने परिवारजनों से बात की, जिस पर सभी तैयार हो गए। यही कारण रहा कि हमने 4 करोड़ 31 लाख 31 हजार 311 रुपए में मोदीजी का सूट उनके व्यक्तित्व और नेकनीयती के काम को सफल बनाने में सहयोग देने के उद्देश्य से खरीदा क्योंकि गंगा नदी को हम हमारी मां के समान पूजते हैं।
उन्होंने कहा कि इससे पूर्व मुझे कुछ लोग जानते थे, लेकिन सूट खरीदने और गंगा क्लीन फंड में राशि देने से मीडिया ने मुझे विश्व में प्रसिद्ध कर दिया है। लालजीभाई ने बातचीत में बताया कि वे पिछले कई वर्षों से गंगा नदी के तट पर परिवार सहित जाते रहे हैं।
इस दौरान वहां की गंदगी देखकर हमने परिवार के सदस्यों के साथ घाट की सफाई भी की। लेकिन तब मन में गंगा की बदहाली देखकर दु:ख होता था और ये खयाल आता था कि काश गंगा नदी स्वच्छ बन सके। जब प्रधानमंत्री नरेंद्र मोदी ने गंगा की सफाई का अभियान की घोषणा की, तो खुशी हुई। मैं गैरराजनीतिक आदमी हूं और विशुद्ध व्यापारी हूं लेकिन हमारा दस से पंद्रह बड़े व्यापारियों का ग्रुप वर्ष में 100 से 200 करोड़ रुपए दान में देेते हैं।
गुरूवार के समारोह के लिए बाहर से आए समाज के पदाधिकारी।
लालजी भाई पटेल
hin_Deva hin_Deva hin_Deva hin_Deva hin_Deva hin_Deva mai_Deva